Спорт :: Контузия спря ансамбъла ни за Минск 19min.bg
Националният ансамбъл по художествена гимнастика няма да участва на Световната купа в Минск. Момичетата на треньора Весела Димитрова трябваше да пътуват днес (15 август) за столицата на Беларус за състезания през уикенда, но в последния момент решиха да останат у нас, съобщава бТВ.
Причината е контузия на Елена Бинева. Травмата на състезателката е стара, но не позволява тя да участва в съчетанията на 100%. Мярката е превантивна и има за цел Бинева да е възстановена за най-важното първенство за годината - световното, което ще се проведе в София през септември 2018 г.
Треньорът Весела Димитрова е провела разговор с мениджъра на националния отбор - жени (индивидуално) Бранимира Маркова, като двете са постигнали съгласие с ансамбъла да започне тренировки Ерика Зафирова. Пише в страницата на Българската федерация по художествена гимнастика.
От там уверяват, че в следващото издание на Световната купа - от 24 до 46 август в Казан, ансамбълът ще вземе участие.
ансамбъл, контузия, Минск, Световната купа